Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 13 มี.ค.66
Daily Focus-บล.ฟินันเซีย ไซรัส ประจำวันที่ 13 มี.ค.66
13 มี.ค. 2566

บล.ฟินันเซีย ไซรัส ประเมินแนวโน้มตลาดวันนี้ (13 มี.ค.66) คาด SET ยังมีแนวโน้มแกว่งตัวลงต่อเนื่องหลังหลุดระดับ 1,600 จุด โดยมีฐานแนวรับถัดไปที่ 1,580 จุด ปัจจัยกดดันหลักคือปัญหาภาคธนาคารของสหรัฐฯหลังมี 3 ธนาคาร ได้แก่ SVB รวมถึง Silvergate และ Signature Bank ที่ต้องปิดกิจการจากปัญหาด้านสภาพคล่อง เม็ดเงินไหลเข้าถือพันธบัตรหนาแน่นและทำให้ Bond Yield 2 ปี ของสหรัฐฯปรับตัวลงแรงถึง 50 bps เหลือราว 4.5% ในช่วง 2 วันที่ผ่านมา แม้ FED และกระทรวงการคลังของสหรัฐฯจะคุ้มครองเงินฝากใน SVB และออกโครงการ Bank Term Funding Program ให้กู้ 1 ปีโดยใช้หลักทรัพย์ค้ำประกัน จะช่วยลดความกังวลเรื่องความเสี่ยงสภาพคล่องได้
อย่างไรก็ตาม มองเป็นปัจจัยระยะสั้น ขณะที่โฟกัสของตลาดยังคงอยู่ที่แนวโน้มเงินเฟ้อและเศรษฐกิจ โดยจับตา CPI เดือน ก.พ. สหรัฐฯคืนพรุ่งนี้ว่าจะชะลอตัวลงได้ตามคาดหรือไม่ ซึ่งจะส่งผลต่อการประชุม FED ในสัปดาห์หน้าว่าจะขึ้นดอกเบี้ย 0.25% หรือ 0.5% เราแนะนำนักลงทุนชะลอการลงทุนหลังให้สะสมหุ้นระดับแรกที่ 1,600 จุดแล้ว โดยต้องติดตามสถานการณ์ภาคการเงินสหรัฐฯว่าจะมีแนวโน้มรุนแรงและลุกลามหรือไม่ โดยจะประเมินระดับในการเข้าสะสมถัดไปอีกครั้งเบื้องต้นมองต่ำลงมาในกรอบ 1,500-1,550 จุด ส่วนระยะสั้นเน้นพักเงินในหุ้น Domestic และ Defensive Play อย่างกลุ่มการแพทย์ สื่อสารฯ โรงไฟฟ้า
สำหรับกลยุทธ์ แนะเลือกลงทุนในหุ้น Domestic และ Defensive Play ที่กระจำกัดจากปัจจัยต่างประเทศ
หุ้นเด่นเดือน มี.ค. : ASW, BEYOND, CPN, M, NSL